पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। राजस्थान यूनिवर्सिटी में लंबे समय से टीचर्स की भर्ती की मांग चल रही है। यह मांग तो फिलहाल पूरी होती दिखाई नहीं दे रही है, लेकिन आरयू की ओर से मौजूदा टीचर्स को अपडेट और ज्यादा डवलप करने का कार्य शुरू कर दिया गया है। इसके लिए एक विशेष ग्रांट के जरिए टीचर्स के लिए वर्कशॉप लगाई जा रही है।
स्टाफ एकेडमिक कॉलेज की ओर से शुरू की गई इस वर्कशॉप में प्रदेश भर के टीचर्स को अपडेट किया जाएगा। कॉलेज के डायरेक्टर प्रोफेसर सोमदेव ने बताया, इसके लिए 6 लाख रुपए की ग्रांट पास हुई है। इससे हम 15 जून तक एक वर्कशॉप चला रहे हैं, जिसमें पहले बैच में 30 टीचर्स को प्रशिक्षण दिया जा रहा है। इस प्रशिक्षण में टीचर्स को अपडेट करने का काम हो रहा है। इसके लिए स्थानीय और बाहरी एक्सपर्ट टीचर्स की क्लास ले रहे हैं। इस वर्कशॉप में प्रदेश भर के टीचर्स हिस्सा ले रहे हैं। इस दौरान उन्हें टीचर्स बिहेवियर और स्टूडेंट्स रिलेशन के साथ-साथ नवीन जानकारियां दी जाएंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn